รบกวนถามหน่อยค่ะมือลอกเป็นขุยเป็นแผ่นขาวๆเนื่องจากมือแห้งเพราะล้างมือบ่อยเกินไปและมีอาการแสบปะร้อนถ้าโดนเลือดของผู้ป่วยhivนี่เราเสี่ยงมั้ยคะ เราควรกังวลมั้ย และแผลยังไงถึงจะเสี่ยงหรือต้องเป็นแผลสดที่มีเลือดออกเท่านั้น
สวัสดีค่ะ การที่ผิวหนังที่มือลอกเป็นขุยจากมือแห้ง หากไปสัมผัสกับเลือดสดที่มีเชื้อ HIV ก็อาจเสี่ยงต่อการติดเชื้อ HIV ได้ แต่โอกาสที่จะติดเชื้อก็ถือว่าน้อยมากมาก โดยหากเทียบกับการที่โดนเข็มที่มีเลือดผู้ติดเชื้อ HIV ตำเข้าที่ผิวหนัง ซึ่งมีโอกาสติดเชื้อได้ประมาณ 0.3% ดังนั้น กรณีที่เลือดปริมาณไม่มาก มาสัมผัสผิวหนังที่มีบาดแผล โอกาสในการติดเชื้อก็ย่อมน้อยกว่า 0.3% และกรณีผิวหนัง ไม่ได้เป็นบาดแผลเปิด เป็นแค่ผิวหนังลอกเป็นขุยดังกล่าว โอกาสก็ยิ่งน้อยลงไปอีกค่ะ นอกจากนี้ หากเลือดที่ไปสัมผัส ไม่ใช่เลือดที่เพิ่งออกมาจากร่างกายผู้ติดเชื้อ แต่ออกมานานแล้ว เชื้อก็จะอ่อนแอลง และถือได้ว่าไม่ได้ทำให้ติดเชื้อได้ค่ะ